И ишта ешна йоллушехь, цуьнан нохчийн маттахь атта тидар а дало вайга. Амма и тидар дале, цкъа хьалха билгаладоккхур вай, и цIе гIазакхийн аларца а цаялош, яло ма-еззара ялаеш хилча; "Йаhudа" бохучу барамехь хила езаш юйла. Оцу нисдарца, хIинца нохчийн маттахь юха йоьшур вай, Тоуратан и байт. Ишта; " Кхин цкъа а, арелацаелира, вира воI, элира: хIинца-м Иеговна хастам бир бара ас. Цундела кIантана ЙахIуда цIе а тиллира. ТIаккха Iахар а яхара" Оцу байто дийцарехь, Лияс ша воьалгIа кIант вича, Иеговна бина болу хастам, цу к1антана тиллиначу цIеран маьIница хила безаш бу. Нагахь нохчийн маттахь шен хьесап дича, Лияс Дэле, Цунна хастамбарца аьлларг; " Йа, хIу Да" а долуш (вай тидина ю, Исраил-пайхамаран вукху кIентийн цIераш а). Цу тайпа, Тоуратан а, Инжална а тIера вай диначу масехьчу тидарша дуьйцург, вайн къоман историн яккхичу къайленех ду аьлла хета. Ала деза, нагахь и санна долу тидарш ишта масехь бен дацахьара, цараха кхин тIехбаьккхина тидам а бир бацара вай. Амма уьш вайн дукха хилла а цаIаш, инзаре дукха ду. Уьш ишта дукха хиларна цхьа бахьна а ду, схьахIуьттучу суртаца, цхьа Дэлан хьехамца, уьш тидаран "догIа" вайна карадиначох тера хилар.